Mandat for Nettverk for veiledning ved Høgskolen i Østfold

I dette nettverket skal veiledere fra HiØ og SiØ møtes for å få felles faglig påfyll innen veiledningsrelevante tema og dele erfaringer og kunnskap underveis.
Målet for nettverket er at studentene ved HiØ skal møte stadig mer dyktige og kompetente veiledere som kan bistå studentene i overgang til studier hos oss, gjennom studiene og i overgang til jobb eller andre studier. Våre veiledere skal være trygge i sitt ansvar som veiledere.
Nettverket jobber etter HiØs hovedmål for veiledning og våre forpliktelser i vår Serviceerklæring og Etiske retningslinjer for veiledning godkjent av Studiedirektør 09.11.2020.
Nettverket representeres ved en bredt sammensatt gruppe. Denne nettverksgruppen skal være pådrivere for nettverket og sikre kontinuitet i arbeidet.

Nettverksgruppen skal:
· drive frem og fastsette årlige fokusområder/arbeidsområder for nettverket. Fokusområdene/arbeidsområdene skal gjenspeile HiØs hovedmål for veiledning, vår Serviceerklæring og våre etiske retningslinjer, og gir retning for hva vi som veiledere ønsker å oppnå i det kommende studieåret.
· arrangere nettverkssamlinger en - to ganger per semester. Disse samlingene vil omhandle veiledningsrelevante tema, og bestå av både faglige innlegg og erfaringsdeling i diskusjons- og arbeidsgrupper. 
· opprette og drifte en ressursside for veiledning på HiØs interne nettsider 
· være pådrivere for at våre veiledningstilbud synliggjøres for studenter og faglig- og administrativt ansatte 

Sammensetning av nettverksgruppen:
Den enkelte seksjonsleder oppnevner medlem fra sin seksjon. Gruppen ledes av en koordinator som oppnevnes for et år. Det oppnevnes en medansvarlig koordinator som tar over koordinatoransvaret påfølgende år.
Gruppens sammensetning: 
· en representant fra Seksjon for eksamen 
· to representanter fra Seksjon for studenttjenester  
· en representant fra HiØ Videre 
· en representant fra SiØ råd og helse
· en representant fra Seksjon for internasjonalisering og opptak

Møtefrekvens: 
Det settes opp en møteplan for et semester av gangen. Temaer for kompetanseheving kan fremmes av alle som er med i nettverket, samt studiedirektør, seksjonsledere eller av nettverkets medlemmer. 

Koordinators ansvar:
· Invitere nettverksgruppen til møter
· Invitere til nettverkssamlinger
· Ta imot og løfte frem innspill til nettverksgruppen 
· Drifte og synliggjøre ressurssiden for Nettverk for veiledning på nettsiden vår. Siden driftes sammen med medansvarlig koordinator. Fokusområder for ressurssiden settes på starten av hvert semester og i henhold til måldokumentet
· Være pådriver for synliggjøring av veiledningstilbudet


Nettverket er en prøveordning for ett år, og koordinator for nettverket rapporter om status og erfaringer til ledergruppa i avdelingen høsten 2022.

